กำจัดวงจร ฮั้ว ราคารับซื้อ กขค. ลุยคุ้มครองเกษตรกรไม่ให้ ล้ง เอาเปรียบ
นายสันติชัย สารถวัลย์แพศย์ กรรมการการแข่งขันทางการค้า ในฐานะประธานอนุกรรมการพิจารณาการปฏิบัติทางการค้าที่ไม่เป็นธรรม และโฆษกคณะกรรมการแข่งขันทาง การค้า (กขค.) เปิดเผยว่า คณะอนุกรรมการได้จัดทำร่างประกาศคณะกรรมการการแข่งขันทางการค้า เรื่อง แนวทางการพิจารณาการปฏิบัติทางการค้าที่ไม่เป็นธรรม และการกระทำอันเป็นการผูกขาด หรือลดการแข่งขันในการประกอบธุรกิจรับซื้อผลไม้ เพื่อคุ้มครองเกษตรกรผู้ปลูกผลไม้ไม่ให้ถูกเอารัดเอาเปรียบจากผู้รับซื้อผลไม้ (ล้ง) ซึ่ง กขค. ได้เห็นชอบให้เปิดรับฟังความคิดเห็นจากผู้เกี่ยวข้องก่อนประกาศบังคับใช้ต่อไปนอกจากนี้ ยังห้ามล้งปรับลดราคารับซื้อ หรือกำหนดเงื่อนไขอื่นใดทั้งทางตรงและทางอ้อมภายหลังการทำสัญญา ซึ่งส่งผลต่อการปรับลดราคารับซื้ออย่างไม่เป็นธรรม ห้ามล้งปฏิบัติทางการค้าที่ไม่เป็นธรรม เช่น ชะลอการเข้าเก็บผลไม้ เป็นต้น รวมถึงห้ามปฏิบัติทางการค้าเพื่อผูกขาด หรือลดการแข่งขัน หรือจำกัดการแข่งขันในตลาดเดียวกัน เช่น ร่วมกัน (ฮั้ว) กำหนดราคาซื้อ หรือจำกัดปริมาณซื้อ หรือร่วมกันแบ่งท้องที่ในการรับซื้อความสำคัญในเรื่องนี้ ก็เพื่อคุ้มครองเกษตรกรให้ได้รับความเป็นธรรมในการจำหน่ายผลผลิต โดยจะเริ่มจากธุรกิจการรับซื้อผลไม้ก่อน เพราะที่ผ่านมากลุ่มผู้ปลูกผลไม้ได้ร้องเรียนว่าถูกเอารัดเอาเปรียบจากล้งเป็นประจำ จึงได้จัดทำร่างประกาศขึ้นมา ซึ่งอยู่ระหว่างการเปิดรับฟังความคิดเห็นจากผู้มีส่วนได้ส่วนเสียโดยตรง ได้แก่ กลุ่มเกษตรกรผู้ปลูกผลไม้ กลุ่มล้ง ทางเว็บไซต์ www.otcc.or.thระหว่างวันที่ 8 พ.ค.-6 มิ.ย. จากนั้นจะประมวลความคิดเห็น มาพิจารณาปรับปรุง ก่อนประกาศบังคับใช้.
คณะอนุกรรมการได้จัดทำร่างประกาศคณะกรรมการการแข่งขันทางการค้า เรื่องแนวทางการพิจารณาการปฏิบัติทางการค้าที่ไม่เป็นธรรม และการกระทำอันเป็นการผูกขาด หรือลดการแข่งขันในการประกอบธุรกิจรับซื้อผลไม้
ล้งรับซื้อผลไม้,รับซื้อผลไม้,ผลไม้,ฮั้วราคารับซื้อผลไม้,ผูกขาดการค้า,เศรษฐกิจ,ข่าววันนี้